62018TJ0585_INF
Vispārējās tiesas (ceturtā palāta) 2021. gada 10. februāra spriedums – Şanli/Padome
(lieta T‑585/18)
Kopējā ārpolitika un drošības politika – Ierobežojoši pasākumi, kas terorisma apkarošanas nolūkā vērsti pret konkrētām personām un organizācijām – Līdzekļu iesaldēšana – To personu, grupu un organizāciju saraksts, kam ir piemērojama līdzekļu un saimniecisko resursu iesaldēšana – Prasītāja vārda saglabāšana sarakstā – Prasība atcelt tiesību aktu un prasība atlīdzināt zaudējumus – Formas prasību neievērošana – Reglamenta 76. panta d) punkts – Nepieņemamība
1.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Apstrīdētā akta identificēšana – Formālas identificēšanas neesamība prasības pieteikumā – Identificēšana pateicoties tā iesaistīšanās kontekstam – Pieņemamība
(LESD 263. pants; Padomes lēmums (KĀDP) 2018/1084; Padomes Regula 2018/1071)
(skat. 28., 30., 31., 33. un 36. punktu)
2.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Kopsavilkums par izvirzītajiem pamatiem – Abstrakts formulējums – Padomes vai Savienības tiesas pienākums atjaunot prasītāja pamatus un argumentus – Neesamība – Nepieņemamība
(Vispārējās tiesas Reglamenta 76. panta d) punkts)
(skat. 38., 43. un 44. punktu)
3.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Prasība par zaudējumu atlīdzību, kas pirmo reizi formulēta replikā – Nepieņemamība
(LESD 268. un 340. pants; Vispārējās tiesas Reglamenta 76. panta d) un e) punkts)
(skat. 48.–51. punktu)
Priekšmets
Pirmkārt, prasība, kura ir pamatota ar LESD 263. pantu un ar kuru tiek lūgts atcelt Padomes Lēmumu (KĀDP) 2018/1084 (2018. gada 30. jūlijs), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2018/475 (OV 2018, L 194, 144. lpp.), un atcelt Padomes Īstenošanas regulu (ES) 2018/1071 (2018. gada 30. jūlijs), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) Nr. 2018/468 (OV 2018, L 194, 23. lpp.), ciktāl šie tiesību akti attiecas uz prasītāju, un, otrkārt, prasība, kura ir pamatota ar LESD 268. pantu un ar kuru tiek lūgts atlīdzināt kaitējumu, kas izriet no šo tiesību aktu prettiesiskuma.
Rezolutīvā daļa
1)
Prasību noraidīt kā nepieņemamu.
2)
Dalokay Şanli atlīdzina tiesāšanās izdevumus.